# அக்டோபர் 14



## நிகழ்வுகள்
- 1066 &ndash; நோர்மானியர் இங்கிலாந்தைக் கைப்பற்றுதல்: ஏஸ்டிங்சு சண்டை: இங்கிலாந்தில் முதலாம் வில்லியமின் நோர்மானியப் படையினர் ஆங்கிலேய இராணுவத்தைத் தோற்கடித்து, இரண்டாம் அரோல்டு மன்னரைக் கொன்றனர்.
- 1322 &ndash; இசுக்காட்லாந்தின் இராபர்ட்டு புரூசு பைலாண்ட் என்ற இடத்தில் இடம்பெற்ற போரில் இங்கிலாந்தின் இரண்டாம் எட்சர்டு மன்னரைத் தோற்கடித்ததை அடுத்து, இசுக்காட்லாந்தின் விடுதலையை எட்வர்ட் ஏற்றுக் கொண்டார்.
- 1582 &ndash; கிரெகொரியின் நாட்காட்டி அறிமுகப்படுத்தப்பட்டதை அடுத்து இத்தாலி, போலந்து, போர்த்துக்கல், எசுப்பானியா ஆகிய நாடுகளில் புதிய நாட்காட்டியில் இவ்வாண்டின் இந்நாள் இடம்பெறவில்லை.
- 1586 &ndash; இசுக்காட்லாந்தின் முதலாம் மேரி இங்கிலாந்தின் முதலாம் எலிசபெத்துக்கு எதிராக சதி மேற்கொண்டதாகக் குற்றஞ் சாட்டப்பட்டு விசாரணைக்குட்படுத்தபட்டார்.
- 1758 &ndash; ஏழாண்டுப் போர்: ஆஸ்திரியா புருசியாவை ஆக்கிக்ர்க் என்ற இடத்தில் நடந்த போரில் வெற்றி கொண்டது.
- 1773 &ndash; உலகின் முதலாவது கல்வி அமைச்சு போலந்து-லித்துவேனியா பொதுநலவாயத்தில் அமைக்கப்பட்டது.
- 1773 &ndash; அமெரிக்கப் புரட்சிப் போர் தொடங்குவதற்கு சில காலத்திற்கு முன்னர், பிரித்தானிய கிழக்கிந்திய நிறுவனத்தின் தேயிலைக் கப்பல்கள் பல அனாபொலிசு துறைமுகத்தில் எரிக்கப்பட்டன.
- 1808 &ndash; ரகுசா குடியரசு பிரான்சுடன் இணைக்கப்பட்டது.
- 1898 &ndash; இங்கிலாந்து, கோர்ன்வால் அருகே *மொகெகன்* என்ற நீராவிக் கப்பல் கவிழ்ந்ததில் 106 பேர் உயிரிழந்தனர்.
- 1903 &ndash; யாழ்ப்பாணத்தின் *ஜாஃப்னா* என்ற பயணிகள் கப்பல் நெடுந்தீவுக்கு பயணம் மேற்கொண்டது.
- 1912 &ndash; அமெரிக்காவின் முன்னாள் அரசுத்தலைவர் தியொடோர் ரோசவெல்ட் மில்வாக்கியில் பரப்புரை நடத்திய போது, மன நோயால் பாதிக்கப்பட்ட ஒருவனால் சுடப்பட்டார்.
- 1913 &ndash; ஐக்கிய இராச்சியத்தில் இடம்பெற்ற நிலக்கரிச் சுரங்க விபத்தில் 439 பேர் உயிரிழந்தனர்,
- 1915 &ndash; முதலாம் உலகப் போர்: பல்காரியா மைய நாடுகளுடன் இணைந்து போரில் குதித்தது.
- 1933 &ndash; நாட்சி ஜெர்மனி உலக நாடுகள் அமைப்பில் இருந்து விலகியது.
- 1939 &ndash; இரண்டாம் உலகப் போர்: செருமனியின் நீர்மூழ்கிக் கப்பல் பிரித்தானியக் கடற்படையினரின் *ரோயல் ஓக்* என்ற போர்க்கப்பலைத் தாக்கி மூழ்கடித்தது. 800 மாலுமிகள் கொல்லப்பட்டனர்.
- 1940 &ndash; இரண்டாம் உலகப் போர்: இலண்டன் பிளிட்சு குண்டுவீச்சுகளின் போது பாலம் தொடருந்து நிலையத்தில் 66 பேர் கொல்லப்பட்டனர்.
- 1944 &ndash; இரண்டாம் உலகப் போர்: கிரேக்கத்தின் ஏதென்சு நகரம் பிரித்தானிய இராணுவத்தினரால் விடுவிக்கப்பட்டது. வேர்மாக்ட் படைகள் வெளியேறின.
- 1944 &ndash; இரண்டாம் உலகப் போர்: சூலை 20 இல் இடம்பெற்ற இட்லரின் படுகொலை முயற்சி தொடர்பாக இராணுவ அதிகாரி இர்வின் ரோமெல் கட்டாயமாகத் தற்கொலை செய்யத் தூண்டப்பட்டு இறந்தார்.
- 1948 &ndash; இலங்கையின் முதலாவது நாடாளுமன்றம் கூடியது.
- 1949 &ndash; அமெரிக்கக் கூட்டரசைக் கவிழ்க்க சதி செய்ததாகக் குற்றம் சாட்டப்பட்ட அமெரிக்கக் கம்யூனிஸ்டுக் கட்சியைச் சேர்ந்த 11 தலைவர்கள் மீது ஒன்பது மாதங்களாக நடைபெற்று வந்த வழக்கை அடுத்து அவர்கள் குற்றவாளிகள் எனத் தீர்ப்பளிக்கப்பட்டது.
- 1949 &ndash; சீன உள்நாட்டுப் போர்: சீனக் கம்யூனிசப் படைகள் குவாங்சௌ நகரைக் கைப்பற்றின.
- 1956 &ndash; இந்தியத் தலித் தலைவர் அம்பேத்கர் தனது 385,000 ஆதரவாளர்களுடன் பௌத்தத்திற்கு மதம் மாறினார்.
- 1957 &ndash; எசுப்பானியாவின் வாலேன்சியா நகரில் இடம்பெற்ற பெரும் வெள்ளப்பெருக்கில் 81 பேர் உயிரிழந்தனர்.
- 1962 &ndash; கியூபா ஏவுகணை நெருக்கடி தொடங்கியது: கியூபாவுக்கு மேல் பறந்த அமெரிக்க U-2 விமானம் சோவியத் அணு ஆயுதங்களைப் படம் பிடித்தது.
- 1964 &ndash; மார்ட்டின் லூதர் கிங் அமைதிக்கான நோபல் பரிசைப் பெற்றார்.
- 1964 &ndash; லியொனீது பிரெசுனேவ் சோவியத் கம்யூனிஸ்ட் கட்சியின் பொதுச் செயலாளராகவும், அலெக்சி கொசிஜின் சோவியத் தலைவராகவும் நியமிக்கப்பட்டனர். நிக்கித்தா குருசேவ் தலைவர் பதவியில் இருந்து அகற்றப்பட்டு கட்டாய ஓய்வில் அனுப்பப்பட்டார்.
- 1968 &ndash; மேற்கு ஆஸ்திரேலியாவில் 6.5 நிலநடுக்கம் ஏற்பட்டதில் 20–28 பேர் உயிரிழந்தனர்.
- 1968 &ndash; விண்ணிலிருந்தான முதலாவது நேரடி தொலைக்காட்சி அஞ்சல் அப்போலோ 7 விண்கலத்தில் இருந்து விண்வெளி வீரர்கள் புவியைச் சுற்றுவது ஒளிபரப்பபட்டது.
- 1973 &ndash; தாய்லாந்தில் பல்கலைக்கழக மாணவர்கள் மக்களாட்சிக்காகப் போராட்டத்தில் ஈடுபட்டதில் 77 பேர் கொல்லப்பட்டு 857 பேர் காயமடைந்தனர்.
- 1983 &ndash; கிரெனடாவில் இடம்பெற்ற இராணுவப் புரட்சியில் பிரதமர் மோரிசு பிசொப் ஆட்சியில் இருந்து கவிழ்க்கப்பட்டு பின்னர் கொல்லப்பட்டார்.
- 1987 &ndash; டெக்சாசில் ஜெசிக்கா என்ற 18-மாதக் குழந்தை கிணறு ஒன்றில் வீழ்ந்தது. 58 மணி நேரத்தின் பின்னர் இது உயிருடன் மீட்கப்பட்ட நிகழ்வு தொலைக்காட்சியில் நேரடியாகக் காண்பிக்கப்பட்டது.
- 1991 &ndash; பர்மாவின் எதிர்க்கட்சித் தலைவர் ஆங் சான் சூச்சி அமைதிக்கான நோபல் பரிசு பெற்றார்.
- 1994 &ndash; பாலத்தீனத் தலைவர் யாசிர் அரஃபாத், இசுரேல் பிரதமர் இட்சாக் ரபீன், வெளியுறவுத் துறை அமைச்சர் சிமோன் பெரெஸ் ஆகியோருக்கு அமைதிக்கான நோபல் பரிசு வழங்கப்பட்டது.
- 2014 &ndash; நேபாளத்தைத் தாக்கிய ஊத் ஊத் புயலினால் பனிப்புயல் ஏற்பட்டதில் 43 பேர் உயிரிழந்தனர்.
- 2017 &ndash; சோமாலியாவில் இடம்பெற்ற பெரும் குண்டுவெடிப்பில் 358 பேர் கொல்லப்பட்டனர், 400 பேர் காயமடைந்தனர்.

## பிறப்புகள்

- 1606 &ndash; யோவான் மத்சாக்கர், டச்சுக் கிழக்கிந்தியப் பகுதிகளின் ஆளுனர் (இ. 1678)
- 1633 &ndash; இங்கிலாந்தின் இரண்டாம் யேம்சு (இ. 1701)
- 1643 &ndash; முதலாம் பகதூர் சா, முகலாயப் பேரரசர் (இ. 1712)
- 1873 &ndash; ஜூல்ஸ் ரிமெட், பிரான்சியத் தொழிலதிபர் (இ. 1954)
- 1887 &ndash; ஆற்காடு இராமசாமி முதலியார், இந்திய வழக்கறிஞர், அரசியல்வாதி பி. 1976)
- 1887 &ndash; ஏ. இலட்சுமணசுவாமி, இந்திய மருத்துவர், கல்வியாளர் (இ. 1974)
- 1890 &ndash; டுவைட் டி. ஐசனாவர், அமெரிக்காவின் 34வது அரசுத்தலைவர் (இ. 1969)
- 1893 &ndash; லில்லியன் கிஸ், அமெரிக்க முதல் நடிகை (இ. 1993)
- 1900 &ndash; வி எட்வர்ட் டெமிங், அமெரிக்கப் புள்ளிவிபரவியலாளர், எழுத்தாளர் (இ. 1993)
- 1926 &ndash; எர்பர்ட் தம்பையா, இலங்கை நீதிபதி, வழக்கறிஞர் (இ. 1992)
- 1927 &ndash; ரோஜர் மூர், ஆங்கிலேய நடிகர், தயாரிப்பாளர் (இ. 2017)
- 1930 &ndash; மொபுட்டு செசெ செக்கோ, சயீர் அரசுத்தலைவர் (இ. 1997)
- 1939 &ndash; மயிலங்கூடலூர் பி. நடராசன், ஈழத்துத் தமிழறிஞர், கவிஞர், எழுத்தாளர் (இ. 2022)
- 1942 &ndash; சிவசங்கரி, தமிழக எழுத்தாளர்
- 1943 &ndash; மனோன்மணி சண்முகதாஸ், ஈழத்தின் கல்வியாளர், தமிழறிஞர்
- 1946 &ndash; கிரைக் வெண்டர், அமெரிக்க உயிரியலாளர்
- 1957 &ndash; பிரான்சு உருசா, அங்கேரிய இந்தியவியலாளர், மெய்யியலாளர்
- 1965 &ndash; ஸ்டீவ் கூகன், ஆங்கிலேய நடிகர், தயாரிப்பாளர்
- 1976 &ndash; திலகரத்ன டில்சான், இலங்கைத் துடுப்பாளர்
- 1981 &ndash; கவுதம் கம்பீர், இந்தியத் துடுப்பாளர்

## இறப்புகள்
- 1803 &ndash; அய்மே ஆர்கண்ட், சுவிட்சர்லாந்து இயற்பியலாளர் (பி. 1750)
- 1827 &ndash; பிரடெரிக் நோர்த், பிரித்தானிய இலங்கையின் முதலாவது ஆளுநர் (பி. 1766)
- 1831 &ndash; ழீன் உலூயிசு பொன்சு, பிரான்சிய வானியலாளர் (பி. 1761)
- 1944 &ndash; இர்வின் ரோமெல், செருமானிய இராணுவத் தலைவர் (பி. 1891)
- 1961 &ndash; இலங்கையர்கோன், ஈழத்துச் சிறுகதை முன்னோடி (பி. 1915)
- 1977 &ndash; பிங்கு கிராசுபி, அமெரிக்கப் பாடகர், நடிகர் (பி. 1903)
- 1981 &ndash; கே. பி. ஹரன், தமிழக-இலங்கைப் பத்திரிகையாளர், பேச்சாளர் (பி. 1906)
- 1984 &ndash; மார்ட்டின் இரைல், ஆங்கிலேய வானியலாளர் (பி. 1918)
- 1995 &ndash; சில்லையூர் செல்வராசன், ஈழத்து எழுத்தாளர், கவிஞர், நாடக, திரைப்பட நடிகர் (பி. 1933)
- 2005 &ndash; சுந்தர ராமசாமி, தமிழ் எழுத்தாளர் (பி. 1931)
- 2009 &ndash; சி. பி. முத்தம்மா, இந்தியப் பெண் சாதனையாளர் (பி. 1924)
- 2011 &ndash; கம்பளைதாசன், தமிழக-இலங்கை நாடகக் கலைஞர்
- 2013 &ndash; மோகன் தாரியா, இந்திய அரசியல்வாதி, சமூகச் செயற்பாட்டாளர், வழக்கறிஞர் (பி. 1925)
- 2014 &ndash; காவலூர் ராஜதுரை, ஈழத்து எழுத்தாளர் (பி. 1931)
- 2019 &ndash; பேபி சரோஜா, 1930களின் குழந்தை நடிகை (பி. 1931)

## சிறப்பு நாள்
- அன்னையர் நாள் (பெலருஸ்)
- உலகத் தர நிர்ணய நாள்
- ஆசிரியர் நாள் (போலந்து)